Document ID: /roh_data/filtered/fineweb-2-filterrobots_roh.jsonl.gz/59006

L'avegnir dal benefizi claustral a Rumein en la Val Lumnezia è garantì. Il december ha la nova societad d'aczias «Amitgs d'il Benefici SA» surpiglià l'edifizi en dretg da construcziun. La finamira da questa nova societad d'aczias saja da mantegnair quest lieu da recreaziun e da cultivar il caracter istoric da l'edifizi. Quai communitgescha la claustra da Mustér ensemen cun ils Amitgs d'il Benefici.
La claustra da Mustér sa participescha a la societad d'aczias e po vinavant nizzegiar quest lieu per differentas occassiuns. Il benefizi Rumein è dapi passa 300 onns en possess da la claustra da Mustér.